MayBanซื้อกิมเอ็งเสร็จสัปดาห์หน้า
คืบ! MayBanซื้อกิมเอ็งเสร็จสัปดาห์หน้า
6 พ.ค. 2554

คืบ! MayBanซื้อกิมเอ็งเสร็จสัปดาห์หน้า 
นายภูษิต แก้วมงคลศรี กรรมการและประธานเจ้าหน้าที่ปฎิบัติการ บริษัทหลักทรัพย์ (บล.) กิมเอ็ง (ประเทศไทย)(Kimeng) แจ้งเรื่องความคืบหน้าการเข้าทำสัญญาซื้อขายหุ้นระหว่าง Mayban IB Holdings Sdn Bhd (“ผู้ทำคำเสนอซื้อ”) กับ นายโรแนล แอนโทนี อุย เทียน แยท และ YUANTASECURITIES ASIA FINANCIAL SERVICE LIMITED เพื่อซื้อหุ้น Kim Eng HoldingsLimited (“KEH”) จากผู้ขายแต่ละรายจำนวนร้อยละ 15.44 และร้อยละ 29.19 ตามลำดับ และการเข้าซื้อหุ้น Kim Eng เพิ่มเติมจากตลาดหลักทรัพย์ประเทศสิงคโปร์จำนวนร้อยละ 5.59 ในวันนี้ (6 พฤษภาคม 2554) ว่าบริษัทได้รับแจ้งจาก KEH ว่า เงื่อนไขเบื้องต้น (Pre-Condition) เกี่ยวกับการได้มาซึ่งหุ้นสามัญได้สำเร็จลงแล้ว 
ดังนั้น จึงคาดว่า การได้มาซึ่งหุ้นสามัญจะแล้วเสร็จในสัปดาห์หน้า (“ความสำเร็จในการได้มาซึ่งหุ้นสามัญ”) ณ วันที่ที่ลงในประกาศนี้, KEH ถือหุ้นในบริษัทฯ ทั้งโดยตรงและโดยอ้อม ประมาณร้อยละ 55.75 ของหุ้นที่ออกจำหน่ายแล้วทั้งหมดของบริษัทฯ (ไม่รวมหุ้นที่ซื้อคืน) และภายหลังความสำเร็จในการได้มาซึ่งหุ้นสามัญ และการได้มาซึ่งหุ้นสามัญจากตลาด ผู้ทำคำเสนอซื้อจะถือหุ้นใน KEH ประมาณร้อยละ 50.22 ซึ่งตามประกาศของคณะกรรมกำกับหลักทรัพย์และตลาดหลักทรัพย์ ที่ กจ.53/2545 ผู้ทำคำเสนอซื้อจะต้องทำคำเสนอซื้อหุ้นที่ออกแล้วทั้งหมดของบริษัทฯ (“การทำคำเสนอซื้อในประเทศไทย”) ตามหลักการการครอบงำกิจการโดยการเข้ามามีอำนาจควบคุมอย่างมีนัยสำคัญในนิติบุคคลที่เป็นผู้ถือหุ้นของกิจการอยู่ก่อนแล้ว (ChainPrinciple Rule) บริษัทฯ เข้าใจว่า ผู้ทำคำเสนอซื้อจะประกาศเจตนาในการทำคำเสนอซื้อในประเทศไทยภายหลังความสำเร็จในการได้มาซึ่งหุ้นสามัญในราคาเสนอซื้อหุ้นละ 16.00 บาท (สิบหกบาทถ้วน)